"Ботев" (Нови пазар) започна с победа новото първенство - Спорт
"Ботев" (Нови пазар) започна с победа новото първенство
публикувано на 12.08.17 в 23:20
"Ботев" (Нови пазар) започна с успех новия шампионат в Североизточната Трета лига. Тимът спечели домакинството си на "Калиакра" с 2:1. Гостите от Каварна откриха резултата в 28-ата минута, а играчите от Нови пазар направиха пълен обрат, като победното попадение беше реализирано в добавеното време на мача. "Светкавица" и "Хитрино" завършиха 1:2 в Търговище. Точен за Хитрино беше Христо Станчев в 12-ата минута, а за домакините се разписа Румен Русев от дузпа в 18-ата минута. В последния мач, игран днес, "Суворово" надигра като гост "Септември" (Тервел) с 3:1. Срещата между "Добруджа" и "Доростол" беше отложена заради организационни проблеми за тима от Силистра. Утре (неделя) от 18 ч. "Кубрат" приема "Бенковски" (Бяла). "Локомотив" (Русе) е домакин на "Спартак" (Варна), като срещата ще се играе на стадион "Локомотив" във Варна, тъй като стадион "Дунав" в Русе е в ремонт.